ประกาศกรมศิลปากรประกาศกรมศิลปากรเรื่องกำหนดเขตท้องที่เป็นเขตสำรวจโบราณวัตถุหรือศิลปวัตถุที่มีอายุตั้งแต่สมัยอยุธยาขึ้นไป เพื่อประโยชน์ในการอนุรักษ์และจัดทำทะเบียนโบราณวัตถุหรือศิลปวัตถุพระพุทธรูปสมัยทวารวดีและพระพุทธรูปจากพระธาตุนาดูน ซึ่งเป็นโบราณวัตถุหรือศิลปวัตถุที่มีอายุสมัยเก่าแก่กว่าสมัยอยุธยาอาศัยอำนาจตามความในมาตรา ๑๔ ทวิแห่งพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ.๒๕๐๔ แก้ไขเพิ่มเติมโดยพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติ (ฉบับที่ ๒) พ.ศ. ๒๕๓๕ อธิบดีกรมศิลปากร จึงประกาศกำหนดให้เขตท้องที่ที่จะดำเนินการสำรวจพระพุทธรูปเทวรูป หรือรูปเคารพสมัยทวารวดีและที่ได้จากการขุดค้นโบราณสถานพระธาตุนาดูนพร้อมด้วยหลักเกณฑ์ วิธีการ และเงื่อนไขในการดำเนินการสำรวจ ดังนี้ข้อ ๑ให้ผู้ครอบครองโบราณวัตถุหรือศิลปวัตถุประเภทประติมากรรมในศาสนาได้แก่ พระพุทธรูป เทวรูป หรือรูปเคารพสมัยทวารวดีหรือที่ได้จากการขุดค้นโบราณสถานพระธาตุนาดูน ตำบลนาดูน อำเภอนาดูนจังหวัดมหาสารคาม ซึ่งมีภูมิลำเนาอยู่ในเขตท้องที่จังหวัดขอนแก่น จังหวัดมหาสารคามจังหวัดเลย จังหวัดหนองคาย จังหวัดหนองบัวลำภู จังหวัดอุดรธานี จังหวัดร้อยเอ็ด จังหวัดกาฬสินธุ์จังหวัดสกลนคร จังหวัดนครพนม จังหวัดอุบลราชธานี จังหวัดมุกดาหาร จังหวัดยโสธรจังหวัดศรีสะเกษ จังหวัดอำนาจเจริญ จังหวัดนครราชสีมา จังหวัดชัยภูมิจังหวัดบุรีรัมย์ และจังหวัดสุรินทร์ แจ้งปริมาณ รูปพรรณและสถานที่เก็บรักษาไปยังเจ้าหน้าที่และหน่วยงานที่กำหนดในข้อ ๒ ของประกาศฉบับนี้ภายในหนึ่งร้อยยี่สิบวันนับแต่วันที่ประกาศฉบับนี้มีผลใช้บังคับข้อ ๒ให้ผู้ครอบครองโบราณวัตถุหรือศิลปวัตถุตามข้อ๑ ซึ่งมีภูมิลำเนาอยู่ในท้องที่ที่กำหนดตามประกาศฉบับนี้ แสดงความจำนงแจ้งปริมาณรูปพรรณ และสถานที่เก็บรักษาตามหลักเกณฑ์ที่กำหนดในประกาศกรมศิลปากร เรื่องกำหนดหลักเกณฑ์ วิธีการและเงื่อนไขการแจ้งปริมาณ รูปพรรณและสถานที่เก็บรักษาโบราณวัตถุหรือศิลปวัตถุที่มีอายุตั้งแต่สมัยอยุธยาขึ้นไป ลงวันที่๖ สิงหาคม พ.ศ. ๒๕๓๕ โดยแสดงความจำนงต่อเจ้าหน้าที่ ณหน่วยงานในสังกัดกรมศิลปากรดังต่อไปนี้๒.๑ ในเขตท้องที่จังหวัดขอนแก่น จังหวัดมหาสารคามจังหวัดเลย จังหวัดหนองคาย จังหวัดหนองบัวลำภู และจังหวัดอุดรธานีให้แสดงความจำนงต่อเจ้าหน้าที่ ณ หน่วยงานดังต่อไปนี้ในวันและเวลาราชการ(๑) ผู้อำนวยการสำนักศิลปากรที่ ๙ ขอนแก่น ณสำนักศิลปากรที่ ๙ ขอนแก่น ตั้งอยู่เลขที่ ๑๙๓ หมู่ที่ ๑๓ ถนนกสิกรทุ่งสร้างตำบลในเมือง อำเภอเมืองขอนแก่น จังหวัดขอนแก่น หรือ(๒) หัวหน้าพิพิธภัณฑสถานแห่งชาติ บ้านเชียง ณพิพิธภัณฑสถานแห่งชาติ บ้านเชียง ตั้งอยู่ที่ตำบลบ้านเชียง อำเภอหนองหานจังหวัดอุดรธานี๒.๒ ในเขตท้องที่จังหวัดร้อยเอ็ดจังหวัดกาฬสินธุ์ จังหวัดสกลนคร และจังหวัดนครพนม ให้แสดงความจำนงต่อเจ้าหน้าที่ ณหน่วยงานดังต่อไปนี้ในวันและเวลาราชการ(๑) ผู้อำนวยการสำนักศิลปากรที่ ๑๐ ร้อยเอ็ด ณสำนักศิลปากรที่ ๑๐ ร้อยเอ็ด ตั้งอยู่เลขที่ ๑๙/๔๐ - ๔๑ ถนนบ้านท่านคร ตำบลในเมืองอำเภอเมืองร้อยเอ็ด จังหวัดร้อยเอ็ด หรือ(๒) หัวหน้าพิพิธภัณฑสถานแห่งชาติ ร้อยเอ็ด ณพิพิธภัณฑสถานแห่งชาติ ร้อยเอ็ด ตั้งอยู่ที่ ถนนเพลินจิต ตำบลในเมืองอำเภอเมืองร้อยเอ็ด จังหวัดร้อยเอ็ด๒.๓ ในเขตท้องที่จังหวัดอุบลราชธานีจังหวัดมุกดาหาร จังหวัดยโสธร จังหวัดศรีสะเกษ และจังหวัดอำนาจเจริญให้แสดงความจำนงต่อเจ้าหน้าที่ ณ หน่วยงานดังต่อไปนี้ในวันและเวลาราชการ(๑) ผู้อำนวยการสำนักศิลปากรที่ ๑๑ อุบลราชธานี ณสำนักศิลปากรที่ ๑๑ อุบลราชธานี ตั้งอยู่เลขที่ ๗๘ หมู่ที่ ๑๐ ซอยสีห์พนมถนนเลี่ยงเมือง ตำบลแจระแม อำเภอเมืองอุบลราชธานี จังหวัดอุบลราชธานี หรือ(๒) หัวหน้าพิพิธภัณฑสถานแห่งชาติ อุบลราชธานี ณพิพิธภัณฑสถานแห่งชาติ อุบลราชธานี ตั้งอยู่เลขที่ ๓๑๘ ถนนเขื่อนธานี ตำบลในเมืองอำเภอเมืองอุบลราชธานี จังหวัดอุบลราชธานี๒.๔ ในเขตท้องที่จังหวัดนครราชสีมาจังหวัดชัยภูมิ จังหวัดบุรีรัมย์ และจังหวัดสุรินทร์ ให้แสดงความจำนงต่อเจ้าหน้าที่ณ หน่วยงานดังต่อไปนี้ในวันและเวลาราชการ(๑) ผู้อำนวยการสำนักศิลปากรที่ ๑๒ นครราชสีมา ณสำนักศิลปากรที่ ๑๒ นครราชสีมา ตั้งอยู่เลขที่ ๒๗๔ หมู่ที่ ๑๗ ถนนพิมาย - ชุมพวงตำบลในเมือง อำเภอพิมาย จังหวัดนครราชสีมา หรือ(๒) ผู้อำนวยการพิพิธภัณฑสถานแห่งชาติ พิมาย ณพิพิธภัณฑสถานแห่งชาติ พิมาย ตั้งอยู่ที่ถนนท่าสงกรานต์ ตำบลในเมือง อำเภอพิมายจังหวัดนครราชสีมา หรือ(๓) หัวหน้าพิพิธภัณฑสถานแห่งชาติ สุรินทร์ ณพิพิธภัณฑสถานแห่งชาติ สุรินทร์ ตั้งอยู่เลขที่ ๒๑๔/๔ หมู่ที่ ๑๓ ถนนสุรินทร์ -ช่องจอม ตำบลเฉนียง อำเภอเมืองสุรินทร์ จังหวัดสุรินทร์ข้อ ๓ให้หน่วยงานที่ได้รับมอบหมายให้เป็นหน่วยรับแจ้งปริมาณรูปพรรณ และสถานที่เก็บรักษาโบราณวัตถุหรือศิลปวัตถุตามข้อ ๒ แต่งตั้งคณะกรรมการคณะหนึ่งจำนวนไม่น้อยกว่าสามคนเพื่อดำเนินการสำรวจโบราณวัตถุหรือศิลปวัตถุที่ได้รับแจ้งโดยคณะกรรมการดังกล่าวจะต้องดำเนินการให้แล้วเสร็จภายใน ๑๒๐ วันนับแต่วันสิ้นสุดการแจ้งตามข้อ ๓ข้อ ๔ให้เจ้าหน้าที่ที่ได้รับมอบหมายและคณะกรรมการที่ได้รับแต่งตั้งตามประกาศฉบับนี้ปฏิบัติตามพระราชบัญญัติโบราณสถานโบราณวัตถุ ศิลปวัตถุ และพิพิธภัณฑสถานแห่งชาติ พ.ศ. ๒๕๐๔แก้ไขเพิ่มเติมโดยพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติ (ฉบับที่ ๒) พ.ศ. ๒๕๓๕ และประกาศกรมศิลปากร เรื่องกำหนดหลักเกณฑ์ วิธีการและเงื่อนไขการแจ้งปริมาณ รูปพรรณและสถานที่เก็บรักษาโบราณวัตถุหรือศิลปวัตถุที่มีอายุตั้งแต่สมัยอยุธยาขึ้นไปลงวันที่ ๖ สิงหาคม พ.ศ. ๒๕๓๕ อย่างเคร่งครัดข้อ ๕ผู้ครอบครองโบราณวัตถุหรือศิลปวัตถุตามข้อ๑ ที่ไม่แสดงความจำนงแจ้งปริมาณ รูปพรรณและสถานที่เก็บรักษาตามประกาศฉบับนี้ภายในระยะเวลาที่กำหนดในข้อ ๓ถือว่าเป็นการละเว้นไม่ปฏิบัติตามมาตรา ๑๔ ทวิแห่งพระราชบัญญัติโบราณสถานโบราณวัตถุ ศิลปวัตถุ และพิพิธภัณฑสถานแห่งชาติ พ.ศ. ๒๕๐๔แก้ไขเพิ่มเติมโดยพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติ (ฉบับที่ ๒) พ.ศ. ๒๕๓๕ ต้องระวางโทษตามมาตรา ๓๔ ของพระราชบัญญัติฉบับเดียวกันคือ จำคุกไม่เกินหนึ่งเดือน หรือปรับไม่เกินหนึ่งหมื่นบาทหรือทั้งจำทั้งปรับข้อ ๖[๑]ประกาศฉบับนี้ให้มีผลใช้บังคับได้ตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒๖ มกราคม พ.ศ. ๒๕๕๓เกรียงไกรสัมปัชชลิตอธิบดีกรมศิลปากรปริยานุช/ผู้จัดทำ๑๐มีนาคม ๒๕๕๓นันท์นภัสร์/ตรวจ๑๐มีนาคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๒๗ ง/หน้า ๑๘/๒๖ กุมภาพันธ์ ๒๕๕๓